Решение на Общия съд от 14 декември 2022 г. — Nemport Liman İşletmeleri Ve Özel Antrepo Nakliye Ticaret/EUIPO — Newport Europe (NEMPORT LİMAN İŞLETMELERİ)
(Дело T-18/22)1
(Марка на Европейския съюз — Производство по възражение — Заявка за фигуративна марка на Европейския съюз „NEMPORT LİMAN İŞLETMELERİ“ — По-ранна словна марка на Европейския съюз „Newport“ — Относително основание за отказ — Липса на вероятност от объркване — Член 8, параграф 1, буква б) от Регламент (ЕС) 2017/1001)
Език на производството: английски
Страни
Жалбоподател: Nemport Liman İşletmeleri Ve Özel Antrepo Nakliye Ticaret AŞ (Измир, Турция) (представител: V. Martín Santos, адвокат)
Ответник: Служба на Европейския съюз за интелектуална собственост (представител: J. Ivanauskas)
Друга страна в производството пред апелативния състав на EUIPO: Newport Europe BV (Мурдейк, Нидерландия)
Предмет
С жалбата си на основание член 263 ДФЕС жалбоподателят иска отмяна на решението на четвърти апелативен състав на Службата на Европейския съюз за интелектуална собственост (EUIPO) от 11 ноември 2021 г. (преписка R 562/2021-4).
Диспозитив
Отменя решението на четвърти апелативен състав на Службата на Европейския съюз за интелектуална собственост (EUIPO) от 11 ноември 2021 г. (преписка R 562/2021-4).
Осъжда EUIPO да заплати съдебните разноски.
____________
1     ОВ C 84, 21.2.2022 г.